เรื่องร้องเรียน: บริเวณปากซอยอุดมสุข 34 จะชอบมีมอไซด์ ไรเดอร์ มาจอดพักผ่อนในซอยกันค่ะ จอดเป็นระเบียบไม่เกะกะ แต่ปัญหาคือเขาจะปัสสาวะกันริมรั้วทั้ง 2 ฝั่งเลยค่ะ เวลาเดินผ่านกลิ่นเหม็นแรงมากๆ ค่ะ เคยเดินผ่านตอนเขากำลังยืนฉี่กันด้วยค่ะ อยากให้มาช่วยติดป้ายห้ามปัสสาวะ หรือจัดการอย่างไรให้เป็นไปตามกฏหมายค่ะ ขอบคุณค่ะ
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ว่า บริเวณปากซอยอุดมสุข 34 พบมีไรเดอร์ขับรถจักรยานยนต์เข้ามาจอดพักผ่อนภายในซอย การจอดรถจอดเป็นระเบียบไม่เกะกะกีดขวางการสัญจรของผู้อื่น แต่ปัญหาที่เกิดคือพวกเขาจะปัสสาวะกันบริเวณริมรั้วช่วงปากซอยทั้งสองฝั่ง เวลาเดินผ่านส่งกลิ่นเหม็นรบกวนมาก นั้น                                      สำนักงานเขตบางนาได้ให้เจ้าหน้าที่เทศกิจลงพื้นที่ตรวจสอบข้อเท็จจริงหลังจากรับแจ้งแล้ว (ภาพถ่ายดังแนบ) ขอเรียนให้ทราบว่า ในทุก ๆ วันจะมีกลุ่มสมาชิกไรเดอร์ ไรแมน แกร็บไบรค์ เข้าไปจอดเพื่อรอบริการรับ-ส่งอาหารจากร้านค้าในซอยอุดมสุข เนื่องจากช่วงปากซอยอุดมสุข 34 มีร่มเงาร่มรื่นจากต้นไม้ และไม่มีรถวิ่งไป-มาพลุกพล่าน จึงเหมาะสำหรับใช้เป็นที่พักผ่อนเพื่อคอยใบสั่งงาน เบื้องต้นได้แจ้งถึงเหตุรำคาญที่เกิดขึ้นให้ทุกคนทราบ และถ้าทำตามที่มีการร้องเรียนจริงให้เลิกการกระทำ และให้ไปใช้บริการที่ปั๊มน้ำมันบริเวณใกล้เคียงแทน ทุกคนรับทราบและรับปากจะให้ความร่วมมือด้วยดี โดยจักได้ให้เจ้าหน้าที่สายตรวจเทศกิจหมั่นตรวจตราดูแลเรื่องนี้อย่างเคร่งครัด เพื่อขจัดปัญหาเหตุรำคาญดังกล่าวให้หมดไป
ความเห็นของผู้แจ้ง: ช่วยอัพเดทหน่อย
พื้นที่: แขวงบางนาเหนือ เขตบางนา กรุงเทพมหานคร